**Mark & Charity Virkler**

**SID**: Hello. Sid Roth vagyok. Üdvözöllek világomban, ahol természetes a természetfeletti. Mai vendégeim azt mondják, hogy ha nem érted az álmaidat, az utolsó napokban sok mindent kihagyhatsz a neked rendelt sorsodból. De ha olyan vagy, mint én… Nos, nekem ott vannak az álmok megfejtésére a szimbólumkönyvek, de ezek szimbólumok, én viszont ehhez túlságosan gyakorlatias vagyok. Amit nem értek, azt kidobom. Holott ez olyan egyszerű, hogy még a gyerekeknek is megtanítják, hogyan kell megérteniük álmaikat. Azt mondják, mindenki meg tudja érteni az álmait. Mindenki álmodik, és Isten mond olyan dolgokat, melyek soha nem jutnának el másképp a természetes elmédbe. Jobban fogod hallani Istent, mint azelőtt. Szeretnéd megtanulni hogyan? Én is.

Mark, a producereink izgatottan várják, hogy megtudhassák, hogyan lehet megérteni az álmokat és a látomásokat. Azt mondod, álmaink az abszolút legegyszerűbb útja annak, hogyan hallhatunk Istentől. Miért mondod ezt?

***MARK****: Mert az álmok a szívünkből származnak, de a gondolkodás a fejünkből. Amikor éjszaka alszunk, a szívünk ébren marad, és a szívünk kommunikál velünk, anélkül, hogy az agyunk szűk keresztmetszetén keresztül kellene mennie. Jézus pedig a szívünkben él. Amikor megtértem, Jézust a szívembe hívtam be. Így tehát szívből - szívbe történő kommunikációnk van, anélkül, hogy az agyam összezavarná a dolgokat. Az álmok egyszerűek, könnyűek, kikerülik az elmét, közvetlen kinyilatkoztatást adnak szellemből - szellembe, szívből - szívbe.*

**SID**: Charity, miért fontosak az álmok?

***CHARITY:*** *Az álmok azért fontosak, mert Isten azt mondja.*

**SID**: Nos, ez akkor elég is...

***CHARITY:*** *Pontosan. A Bibliában újra és újra mondja ezt, például a Jób 33:15-16-ban: „éjjeli látomásokon keresztül megjelenti magát nekünk, álmokon keresztül beszél hozzánk, megnyitja fülünket ilyenkor, majd figyelmeztetését megpecsételi jelekkel, hogyha rosszat terveztünk eltérítsen attól, hogy visszatartson a büszkeségtől...” Nagyon szeretem, ahogy az Énekek Éneke 5:2-ben Salamon arról beszél, hogy az álmok Isten készenléti tervei, mivel azt mondja: "Amikor alszunk, a szívünk ébren van, hogy közösségben legyünk a szerettünkkel." Tehát amikor az elménk leáll, arra a helyre kerülünk, ahol maga Isten van, mivel az elménk éjszaka nyugszik, mi pedig a szívünkhöz térünk, ahol Isten él. Efézus 3:17: "Isten a szívünkben él". Tehát szeretnénk a szívünkből élni, hogy közösségben legyünk szerettünkkel, aki csodálatos tanácsokat és kinyilatkoztatásokat ad nekünk minden egyes éjjel álmunkon keresztül.*

**SID**: Mark, mi van azzal, aki azt mondja, nekem nincsenek álmaim vagy látomásaim. Ez nem én vagyok. Mit mondanál nekik?

***MARK:*** *Inkább azt kellene mondaniuk: nem emlékszem az álmaimra és látomásaimra, mivel igenis vannak álmaik, méghozzá mindenkinek, minden egyes éjjel. Ezt be is bizonyították az alvást vizsgáló laboratóriumokban. Ott megfigyelik és elmondják, mikor kezd valaki álmodni, mert olyankor a szeme elkezd oda-vissza mozogni - cikkázni, ennek szakkifejezése „Rapid Eye Movement” rövidítése: „REM”, jelentése: „gyors szemmozgás”. Kísérletek szerint, ha felébresztenek egy embert, amikor látják, hogy a szemük elkezd mozogni, és nem hagyják őket álmodni három napon keresztül, idegösszeomláshoz vezető tüneteik jelentkeznek. Ez is mutatja, mennyire fontosak és lényegesek az álmok az érzelmi jólétünk érdekében.*

**SID**: Na mármost, az álmokról tanító embereknek nagy könyvük van a szimbólumokkal kapcsolatban, és csak annyit tesznek, hogy kikeresik a szimbólum könyvében, mit jelenthetnek az álmaik, de ti nem így csináljátok. Miért?

***CHARITY:*** *Így van. Az emberek olyan panaszokkal fordultak hozzánk, hogy amikor megpróbálták értelmezni álmaikat, keresgéltek az interneten, vagy megnézték az álomszimbólum szótárát, a végén csak összezavarodtak és nem volt semmi értelme. Érezték, hogy nincs ez így jól. Az álmok effajta értelmezése, őrültségnek tűnt számukra. Az álomszimbólum szótárak, nem veszik figyelembe a saját személyes tapasztalataidat, a saját egyedi észrevételeidet, a saját egyéni perspektívád a dolgokról. Például, ha egy kutyáról álmodom és én szeretem a kutyákat, ez nagyszerű. De ha te kutyákkal álmodtál, és egy kutya brutálisan megtámadt, akkor ez két teljesen különböző dolog, attól függően, hogy ki álmodja.*

**SID**: Tudod mire jöttem rá? Amikor beszélek úgynevezett álomszakértőkkel, és elmondom nekik az álmaimat, mindegyikük más értelmezést ad nekem. Tehát, amit tettem Mark, csak a szó szerinti álmok kivételével - kidobtam az egészet. Kapok ugyan szó szerinti álmokat, de nagyon ritkák. Az álmaim nagy része olyanok, mint a nézőinké, a tiéd! De soha nem fogom kidobni azt, amit Isten akar közölni velem. Ti viszont ezt olyan egyszerűvé teszitek. Hallottad már ezt másoktól is, Charity?

***CHARITY:*** *Hogyne. Máté 18:3: „Ha Isten Királyságába akarunk belépni, olyanokká kell válnunk, mint a kisgyerekek.” Tehát ha bonyolultabbá tesszük, mint egy kisgyerek, aki képes ezt megtenni, akkor túlkomplikáltuk.*

**SID**: Nos, a Szentírásban, a Példabeszédek 13:22 azt mondja: "A gonoszok gazdagsága az igazak számára van tartogatva". Tudtad, hogy Isten most vagyonátruházásban van, és álmokon- és látomásokon keresztül akar beszélni hozzád? És amikor visszajövünk, megkérem majd dr. Markot, hogy beszéljen nekünk olyan híres dolgokról, amelyeket álmokon és látomásokon keresztül fejlesztettek ki. Álmok által kaphatsz bölcsességet, megoldásokat családi problémákra, üzleti ötleteket. Nézzünk szembe a tényekkel. Ha minden éjjel hallhatnál Istentől, ez a mennyország lenne a Földön. Mindjárt visszajövünk.

**SID**: Dr. Charity, azt tanítod, hogy mi vagyunk a legjobb emberek arra, akik saját álmainkat értelmezhetjük. Nem kell szakértőhöz fordulnunk, mivel a legnagyobb szakértő él bennünk, akinek a neve: Szent Szellem. Magyarázd ezt el.

***CHARITY:*** *Az első, hogy az álmodó maga az álma legképzettebb értelmezési szakértője, mivel mindenkinél jobban tudja, hogy a szimbólumok mit jelentenek számára. Te vagy, aki a legjobban tudja, milyen kapcsolatban állsz azokkal az eseményekkel vagy dolgokkal. A második, hogy jobban ismered, hol és hogyan játszódik a jelenet, mint bárki más, mivel te vagy, aki azt álmodta. A jelenet játszódása az, ami épp történik veled az életed éber állapotában, amikor az álmod volt. Ez mindent elmond. Egy álomról semmit sem tudunk addig, amíg nem ismerjük azt, hol és hogyan játszódik a jelenet. Minden álommal kapcsolatban vissza akarunk térni ébrenlétünkhöz, hogy megvizsgáljuk, mi is történt azon a napon. Mire gondoltam, amikor lefeküdtem? Miért imádkoztam, amikor elaludtam?*

**SID**: Ez majdnem olyan, mint amikor felkapcsolják a villanyt.

***CHARITY:*** *Igen. Van egy „ah-ha” pillanatod. Az értelmezésnek az álmodó szívében kell rezonálnia, és akkor tudod, hogy a megfelelő üzeneted van. Csak úgy bekattan.*

**SID**: Dr. Mark, mesélj néhány híres találmányról. Egyébként, ha most azt mondod: „én soha nem lennék képes előrukkolni egy találmánnyal.” Szerinted Isten képes rá? Van bármilyen gondja ezzel? Csak keres valakit, akit tud használni. Légy te az önkéntes! Mond azt, amit Ábrahám: "Itt vagyok, Istenem". Mesélj nekem néhány híres találmányról.

***MARK:*** *Igen, és vajon Isten törődik a híres találmányokkal, vagy csak az ember szellemi életével törődik, vagy a találmányok is részei mindennek? A válasz, hogy igen, részei! Hadd beszéljek Larry Page-ról. A Stanford Egyetemen volt, 22 éves, és egyik éjjel álmodott. És ebben az álmában látta magát, hogy az egész internetet letölti a számítógépére, és lát néhány olyan algoritmust, amelyek összekapcsolják az összes különféle cikkeket, például a számítógépes kódokat, és bemutatja, hogyan tudja elérni és letölteni ezeket. Az éjszaka közepén felébredt és két órát azzal töltött, hogy leírja, amire emlékszik az álomból a különböző szabályokkal kapcsolatban, hogyan kapcsolja össze ezeket a cikkeket és töltse le. Elvitte a főiskolai professzorához, és elmondta neki, hogy pár hét múlva létrehozza ezt, és a professzora kinevette. Egy évig dolgozott, hogy megvalósítsa ezt az álmot. De egy évvel később rendelkezett a Google keresősávjával, amelyet mostmár mindannyian használunk, és amely a Google Vállalat alapjává vált, amely ma a világ legnagyobb és leggazdagabb vállalatává vált, és megalapította Larry Page , a mai világ egyik leggazdagabb embere, mert hallgatott egy álomra, megtisztelte az álmot, felkelt és két órát töltött a leírásával, egy évet töltött azzal, hogy kidolgozza és megáldotta a világot egy olyan ajándékkal, amelyet mindannyian használunk életünk minden egyes napján, és ennek eredményeként gazdagodott meg.*

**SID**: Mondj el még egyet. Hát, olyan sok van. Thomas Edison volt az, aki minden nap szunyókált egyet és ilyenkor Isten találmányokat mutatott neki?

***MARK****: Igen. Szinte minden egyes feltaláló ezt tette. És az úriember, aki feltalálta a varrógépet és szabadalmaztatta az első varrógépet, nem tudta kitalálni, hogyan kell a tűt a tű végénél beszúrni. És ezzel a kérdéssel aludt el az elméjében, majd arról álmodott, hogy egy nyilat átlőnek egy indián sátor falán, a fal belsejében kihúz egy szálat, majd visszahúzza azt a falra. Azt mondta, hogy ez a módja annak, hogy a fonalat a tű végéig rögzítsük. És szabadalmaztatta, és nagyon gazdag lett. Ez csupán egy másik példa a közelmúltból.*

**SID**: Mark, mit mondanál annak, aki most hallgat bennünket és azt mondja, de Dr. Mark, én elhiszem, amit mondasz, de én nem emlékszem egyetlen álmomra sem.

***MARK****: Ezt tényleg nagyon egyszerű megoldani. Mindössze annyit kell tenned, hogy éjszaka úgy fekszel ágyba, hogy azt mondod: "Szent Szellem, adnál ma este nekem egy álmot?" Mond azt: "Hiszek az álmokban, hiszek a szívemben, hiszem, hogy a szívem kommunikálni akar velem kinyilatkoztatással, és Uram, arra kérek, hogy adj nekem kinyilatkoztatást ezen a területen, amit szeretnék felfedezni, mivel te kértél, hogy fedezzem fel, és Neked csodálatos válaszaid vannak.” Kérd ezt Tőle, mielőtt aludni mész, és ahogy felébredsz, vedd elő a papírt és a tollat, amit az ágyad mellé helyeztél, mert azzal azt mondod a szívednek: "Ha felébresztesz, le fogom írni, amit adsz nekem." Ha ezt teszed, garantálom, minden héten fel fogsz ébredni csodálatos dolgokkal, amiket leírhatsz.*

**SID**: Tudod, azt tanultam a tanításodban, hogy a legtöbb ember olyan, mint én, pragmatikusak vagyunk. Ha nem tudom értelmezni az álmom, nem akarom az időmet vesztegetni vele. De aztán, arra jöttem rá a tanításodból, ha nincs bennem elvárás, akkor pont azt kapom, amit vártam: semmit.

***MARK:*** *Így van!*

**SID**: Mennyire fontos elhinni, hogy ezt megkapod?

***MARK****: Legyen a te hited szerint. Kérj, mert aki kér, mind kap. Tehát ha nem fogok hinni az álmokban, és nem fogok álmokat kérni, akkor a Biblia egyértelműen azt mondja, hogy semmit sem fogok kapni. Mert aki Istenhez jön, hinnie kell, hogy ő létezik és ő a megjutalmazója azoknak, akik őt keresik. Ha azt mondom, nem igazán tudom, hogy hiszek-e az álmokban, és nem hiszed, hogy Isten szól a szívedből, akkor nem kapsz semmit. Hitbeli lépést kell tenned azt mondva: nézd, a Biblia ír az álmokról, hiszek az álmokban, mivel hiszek a Bibliában, ezért gyakorolni fogom magam az álmokban. Ez ennyire egyszerű.*

**SID**: A másik, hogy most egy nagyon összetett világban élünk. Mi van ha, Isten tudja, mi fog történni ma, és figyelmeztetni akar már előre. Mondj egy példát egy figyelmeztető álommal kapcsolatban.

***MARK:*** *Figyelmeztető álom. Telefonált nekem egy hölgy, aki börtönből hívott fel, és elmesélte, hogy kapott egy figyelmeztető álmot Istentől, mielőtt megtért volna, ami azt mutatja, hogy Isten szeretete hatalmas minden ember számára. Tinédzser volt, amikor azon gondolkodott, hogy Utah-ból vagy Nevadából átutazik Kaliforniába. Az álomban a figyelmeztetés az volt, hogy ne menjen Kaliforniába, mert ha igen, akkor börtönbe kerül. Figyelmen kívül hagyta a figyelmeztetést. Elment Kaliforniába. Belekeveredett egy kábítószer ügybe és egy kábítószer miatt olyan kábulatba került, aminek következtében megölte a szobatársát, és most életfogytig tartó börtönbüntetést töltött egy kaliforniai börtönben. Nem kellett volna ennek így történnie, ha tisztelte volna Isten szavát álom által, mivel Isten figyelmeztette őt az álma által.*

**SID**: Charity, te annyira kitágítottad gondolkodásomat a gyerekek kapcsán, akik előnyben vannak olyan emberekkel szemben, mint én, sőt, a gyermekek mindenkivel szemben előnyben vannak az álmodás terén, mi viszont ezt teljesen elutasítjuk. Mi történne, ha megtanítanád gyermekeidnek, hogy Isten beszél álmokon keresztül? Mi lenne, ha a gyerekek elkezdenék elmondani, hogy mit tervezett Isten az életükre? Ez óriási módon kitágítja a gondolkodásomat. Amikor visszajövünk, azt szeretném megtudni Charity, amit megtudtál, és le is diplomáztál Bibliai Tanulmányokból. Mindjárt visszajövünk.

**SID**: Oké. Már izgatottan vártam, hogy megoszd ezt velünk, Dr. Charity, a szenvedélyességed engem is magával ragad. A gyerekek, fiziológiailag is jobban alkalmazkodnak ahhoz, hogy álmokat kapjanak, mint mi felnőttek. Elmagyaráznád, hogy miért?

***CHARITY:*** *Igazad van. A gyerekek nagyon érzékenyek a természetfeletti világra és a Szent Szellemre is az agyhullám állapotuk miatt. Mi, felnőttek, olyan, mintha Béta állapotban lennénk. Ez olyan, mint egy gyorsabb, logikusabb, analitikusabb agyi hullámállapot.*

**SID**: Én abszolút ott vagyok.

***CHARITY:*** *De azt megelőzi az Alpha állapot, ami lassabb, elmélyülőbb - imádságos agyhullám állapot. Amikor álmodunk, Alpha-ban vagyunk. És éppúgy, ahogy éjszaka elalszunk, és ahogyan reggel felébredünk, ez az Alpha, amikor nem vagyunk biztosak benne, hogy ébren vagyunk, vagy aludtunk-e, amikor a fizikai és szellemvilág között nagyon vékony a válaszvonal. Ez az Alpha. Nos, az elképesztő dolog, amit a tudomány a gyermekekről megállapított az, hogy ők folyamatosan, éjjel-nappal az Alpha agyhullám állapotában élnek egészen hétéves korukig. Tehát nem logikusan és analitikusan élnek a fejük szerint, hanem a szívükből élnek.*

**SID**: Én inkább ezt csinálnám.

***CHARITY:*** *Igazad van. Ők a 2Korinthus 4: 18 szerint élnek. Egy láthatatlan birodalomban élnek, egy belső királyságban. Tudjuk, hogy Isten a szívünkben él és mi mindannyian szeretnénk a szívünkből élni, ami nagyon érzékennyé tesz a természetfeletti birodalomra, amely betölti és áthatja ezt a természetes birodalmat.*

**SID:** Talán ezért van az, hogy olyan sok gyerek szereti a műsorunkat. Ámulatba ejt, hogy sokszor nagyon kicsi gyerekek is vonzódnak az „Ez Természetfölötti” műsorához.

***CHARITY:*** *Abszolút. Ők belelátnak a szellemvilágba, hallanak, ők az ifjú látók, akik nagyon tehetségesek a prófétikus dolgokban. Igazad van.*

**SID:** Egyszerű kulcsokat tanítasz az álmok megértéséhez. Ezek a kulcsok működnek gyerekeknél, ahogy mindnyájunknál is. Mondanál nekünk néhány kulcsot?

***CHARITY:*** *Igen. Három konkrét kérdést szeretnénk feltenni minden egyes álmunkról. Az első kulcs, azt szeretnénk megkérdezni, hogy hol játszódik a jelenet. És beszéltünk arról, mi folyik az éber állapotunkban, az életünkben, amikor az álmot álmodjuk. A második, amit meg kell kérdeznünk, hogy mi az álom fő cselekedete, történése. Az álomban, mit csinálok? Futok? Bujkálok? Szolgálok? Ez a második kulcs. És a harmadik kérdés, amelyet minden álom kapcsán szeretnénk tudni, hogy az álom közben, hogyan érzem magam, mit érzek? Izgatott vagyok? Féltem? Csalódott vagyok, hálás vagyok? Ez a kulcs érzelem. És akkor vesszük a kulcs érzelmet és cselekvést az álomból, és összeillesztjük az ébrenléti állapotunkkal, életünkkel. Mikor és miközben érzem ugyanezt az érzést? Hol csinálom ezt, hol tapasztalom ezeket a dolgokat? Majd az éber állapotunkat fölé helyezzük az álmunknak és meglátjuk, hogy hol találkozik a kettő. Akkor tudjuk, hogy az életünk mely területével kapcsolatban szólt hozzánk az álom. Megosztok például egy álmot, ami ostobának tűnhet, úgy tűnhet, mintha csak egy pizza álom lenne, azonban van benne egy tényleges üzenet Istentől. Volt egy álmom, ahol egy rúdugrásos csapattag voltam.*

**SID:** Nos, ha lenne egy ilyen álmom, azt mondanám: „de Istenem, nem tudod, hogy nem vagyok sportoló?”

***CHARITY:*** *Igen. De azt is tudjuk, hogy az álmok nagy része szimbolikusan, képekben jelennek meg, ezért a szimbólumok, képek jelentését kell megértenünk. Szóval, az álmomban a csapat minden tagja képes volt a rúdugrásra, kivéve engem. Túl gyenge voltam és túlságosan beteg és nem tudtam átugrani a magas lécet. Tehát mi a fő cselekvés vagy történés ebben az álomban? Nos, megpróbálok átvészelni valamit, és az érzés, ami ezzel együtt jár, hogy küszködök, mert nem tudom megtenni. Tehát, az éber állapotomban, az életemben, küszködök, hogy átvészeljek valamit? Majd eszembe jutott, hogy beszéltem Istennel néhány emberrel kapcsolatban, akik valamit mondtak nekem, és egy kicsit megbántódtam miatta. Az imámban azt kérdeztem: „Istenem, szembe kell néznem velük? Meg kell mondanom nekik, hogy ártanak az érzéseimnek, vagy csak meg kell nekik bocsátanom, szeressem őket és elengedjem a sérelmet? Csak jussak túl rajta és felejtsem el?” Nos, Isten azt a képet adta nekem azon az éjszakán, hogy mindazok, akik a csapatomban voltak képesek voltak túltenni magukat rajta. Ha szellemileg erős és egészséges ember vagy, semmi gondod nem lesz ezzel. A rúdugrás azt mutatta, hogy mivel nem tudtam átugrani a lécet, nem tudok túljutni a problémán. Ha megnézzük tehát, mi folyik az éber életünkben, és összeegyeztetjük az álommal, láthatjuk, mit is akar Isten nekünk mondani azzal.*

**SID**: Tudod, egy másik nyom, amit adtál nekem, hogy ha több álmod van egy éjszaka, akkor valószínűleg az összes álom ugyanazt mondja el.

***CHARITY:*** *Abszolút. Ugyanez történt Fáraóval is Mózes első könyvében, ahol álmodott gabonafejekről, majd tehenekről. Ezek össze sem hasonlíthatók egymással, nincs semmi közük egymáshoz. Mégis József azt mondja: „hé, ez egy és ugyanaz az üzenet.” Mindez ugyanarról az éhínségről szól, ami eljön. Tehát, ha sok különböző álmunk van, úgy tűnhet, hogy nem kapcsolódnak egymáshoz, de egy éjszaka folyamán Isten általában egyetlen szívkérdéssel foglalkozik, csak más nézőpontokat mutat be, különböző perspektívákat, hogy megkapjuk az üzenetet. Mindannyiunk számára különféle perspektívákat mutat, hogy eljuttassa hozzánk az üzenet jelentését.*

**SID:** Mark, te erősen ajánlod, hogy álmainkat írjuk le. Mikor írjuk le ezeket, amikor megkapjuk és álmunkból felébredünk, vagy az éjszaka eltelte után, ahogy reggel felkelünk? Mit javasolsz?

***MARK:*** *A legjobb, ha megteszed azonnal, ahogy felébredsz. Tehát ha felébredsz az éjszaka közepén, hajnali 2:00-kor az álomból, akkor írd le 2:00-kor, mert valószínű, hogy elfelejted a legtöbb részét az álomnak, mire reggel felébredsz. És pont úgy írd le az álmot, ahogy kaptad és pont akkor, amikor megkaptad. Isten szereti, ha leírsz dolgokat, mert azzal megtiszteled a szíved. Azt fejezed ki a szíved felé: „fontos vagy, ha felébresztesz, én rögzítem, amit adsz nekem.” A szíved pedig erre úgy reagál: „remek, fel foglak ébreszteni, mert tisztelsz engem.” Ez egy módja annak, hogyan emlékezz dolgokra, sőt annak kiterjesztésére, mert amikor elkezdesz írni, jön az áramlás és olyan darabokat kapsz, amelyeket elfelejtettél, és azt mondod: „ó tényleg, még ez is volt…”*

**SID**: Ezt észrevettem. Más szóval, majdnem olyan, mint a Szent Szellem, aki felidéz dolgokat, amikor a szándékunk megvan. Ezzel azt mondod: „tudni akarom, mit mondtál.” Végül pedig, megtennéd, hogy imádkozol értünk? Imádkozz azért, hogy nézőink édes alvást tapasztaljanak, eltűnjenek alvászavaraik, és emlékezzenek álmaikra.

***MARK****: Ámen. Örömmel. Atyám, Jézus nevében jövünk eléd és felszabadítjuk ma az édes alvást és az álmokat minden egyes hallgató szívébe. Szólunk a szívedhez, és azt mondjuk: „Legyél békességben, amint elalszol. Vesd rá minden gondod az Úr Jézus Krisztusra, és legyen édes pihenésed, mély alvásod a Szent Szellemtől, és szólunk a szívedhez, hogy hit támadjon a szívedben, hogy elnyerd a hit ajándékát és elhidd, hogy az álmok a Szent Szellem nyelve, amin keresztül Isten közvetlenül a szívedhez szól. Tehát most hitet szólok a szívedhez, hogy higgy az álmok értékében, és hogy Isten álmaidon keresztül szól hozzád. Atyám, mi most elfogadjuk ezeket az ajándékokat. Jézus nevében köszönjük ezeket neked és áldunk téged ezekért a Jézus nevében. Ámen.*

**SID**: Isten azt mondja, hogy szerelmeseinek gyönyörűséges álmokat ad. A kérdés az, hogy az Úr szerelmese vagy? Ha Jézus az Úr az életedben, ha hiszed, hogy Jézus megbocsátotta bűneidet, és hangosan kimondod, és kéred Jézustól, hogy benned éljen, elmondok valamit, Isten az Ő szerelmesének nevez, mert az is vagy!

Tudtad, hogy Isten úgy alkotott meg, hogy az életed egyharmadát alvással töltsd? Miért? Mert olyankor osztatlan figyelmedet élvezheti és tud veled kommunikálni az álmaidon keresztül. Mark Virkler és lánya Charity nagyon erőteljes kinyilatkoztatást kaptak arról, hogyan lehet Isten hangját folytatólagos módon hallani. Az elmúlt 40 éven át Mark Virkler több mint egymillió embert tanított már világszerte arra, hogyan hallhatod meg Isten hangját világos és érthető módon. Most téged akar mentorálni abban, hogyan értelmezheted az álmokat, melyeket minden éjjel ad neked Isten. Rendeld meg tőlünk a Mark és Charity Virkler könyvét és 4 lemezét angolul, melyek címe: „Isten hangjának meghallása álmokon keresztül.”   
*Isten azt mondja a 4Mózes 12:6-ban: „Megjelenek neked látomásokban és beszélek hozzád álmokon keresztül.” Isten megígérte, hogy álmainkban meg fog nekünk jelenni és találkozni fog ott velünk!*Az „Isten hangjának meghallása álmokon keresztül” című könyv és négy CD sorozat: gyakorlati és erőteljes útmutató ahhoz a nyelvhez, amelyen keresztül Isten éjszaka beszél hozzánk. Kinyilatkoztatásból származó tanítás van benne bibliai példákkal, természetfeletti történetekkel, és egy könnyen érthető megközelítéssel. Mark Virkler és lánya Charity, segítenek majd beazonosítani azokat a felbecsülhetetlen értékű üzeneteket, melyeket álmaidba ültetett el. Ezen az erőteljes tanításon keresztül felfedezel majd álmokat és látásokat a Bibliából, elnyerheted a Menny perspektíváját, összeköttetésbe kerülsz Istennel és megadja neked a válaszokat életed legnagyobb problémáira. Megérted az ABC-jét annak, ahogy az álmok működnek, megtanulod értelmezni annak nyelvét, amelyen Isten az álmokon keresztül beszél hozzád. Megtanulod, hogy Isten leginkább képekben és példázatokban beszél, ahogy Jézus is tette. Inspirációt, innovációt és úttörő felfedezéseket – találmányokat, Isten kreativitását kapod meg álmaidon keresztül. Azt is megérted, hogy még a rémálmokon keresztül és más meglepő kijelentések által is Isten valóságosan meg akar áldani. A CD-k tartalmaznak olyan gyakorlatokat, amiben értelmezheted álmaidat. Egyénileg, vagy csoportos tanulmányozás során is használható.   
*Az álmok megfejtése NEM egy olyan ajándék, melyet csupán néhány kiválasztott ember kapott, hanem egy olyan tudás, vagy ismeret, melyet bárki megtanulhat, és folyamatosan képes leszel álmodni, ahogy megtanítjuk ezt. Sőt, szakértőjévé válhatsz annak a nyelvnek az elsajátításában, melyen Isten álmokon keresztül szól hozzád.*Álmaidon keresztül megkaphatod Isten bölcsességét, a szellemek megítélését, melyek segítenek boldogulásodban, kapcsolataidban, munkádban, vállalkozásodban és a jövőd megtervezésében.   
Azokkal a kulcsokkal, amiket tanítanak, már az első éjjel elkezdesz majd álmodni, amikre emlékezni is fogsz és átformáló erővel bírnak. Kijelentések jönnek még gyerekek számára is, sőt, nekik még könnyebb is Istentől hallani… Amikor megtanítod gyermekeidet, hogyan értelmezzék álmaikat, azt fogod látni, hogy a legtöbb dolog, ami bemegy az elméjükbe, az véglegesen el is pecsételődik ott. Itt van tehát a könyv a négy CD-vel arról: „Isten hangjának meghallása álmokon keresztül” – szerezd meg, alkalmazd és álmodj édes álmokat!